**Prof. dr. Tomaž Kolar**

Dr. Tomaž Kolar je kot psiholog izkušnje najprej nabiral na področju tržnih raziskav in v bančništvu. Od leta 2001 je zaposlen na Ekonomski fakulteti Univerze v Ljubljani (EF UL), kjer je leta 2003 doktoriral, leta 2013 pa postal izredni profesor za področje trženja. Postdoktorsko se je izpopolnjeval na Bilikent Univesity v Turčiji, kot gostujoči raziskovalec pa tudi na Stockholm Univeristy School of Business in Mahidol University - College of management na Tajskem. Njegova raziskovalna področja in najodmevnejše objave obsegajo analizo zadovoljstva porabnikov v različnih kontekstih (turizem, ekonomska kriza), raziskovanje in razvoj kreativnih trženjskih strategij ter nevrotrženje in uporabo umetne inteligence. Vodil je mednarodni raziskovalni projekt, kot raziskovalec pa je sodeloval v številnih evropskih in domačih raziskovalnih projektih. Je član več akademskih in strokovnih organizacij s področja trženja in se redno udeležuje tovrstnih konferenc, na katerih sodeluje kot govorec, član in vodja organizacijskih odborov.